Vaani Pushpa 54 Views chocolate , New Delhi , price Rs.4.3 lakhs
itc chocolate
న్యూఢిల్లీ: చాక్లెట్‌ అంటే ఎవరికి మాత్రం ఇష్టం ఉండదు. చిన్న పిల్లల నుంచి పెద్దవారి వరకు అందరికీ ఇష్టమే. నాణ్యత, రుచి ఆధారంగా ఎక్కువ ధర పెట్టి కొనుగోలు చేస్తారు చాలామంది. ఓ చాక్లెట్‌ ధర రూ.1నుంచి వెయ్యి, అంతకంటే అటుఇటుగా చూసి ఉంటారేమో కానీ, ఐటిసి తయారు చేసిన చాక్లెట్‌ ధర తెలిస్తే బోరుమంటారు. ఇది ప్రపంచంలోనే అత్యంత ఖరీదైన చాక్లెట్‌ను తయారు చేసింది. ఈ సంస్థకి చెందిన ఫాబెల్లె బ్రాండ్‌ ‘ట్రినిటీ-ట్రఫుల్స్‌ ఎక్స్‌ట్రార్డినేర్‌ పేరుతో ఓ చాక్లెట్‌ను రూపొందించింది. దీని ధర కిలోకు రూ.4.3లక్షలు. ఇంతటి ఖరీదైన చాక్లెట్‌ మరొకటి లేదు. కాబట్టి గిన్నిస్‌ బుక్‌లో ఈ లిమిటెడ్‌ ఎడిషన్‌ స్థానం దక్కించుకున్నట్లు సంస్త వెల్లడించింది. చేతిలో సరిపడే ఒక్కో చెక్కపెట్టేలో 15 ట్రఫుల్స్‌ ఉండగా, సగటు బరువు దాదాపు 15 గ్రాములు. ప్రపంచంలోనే ఇప్పటివరకు అత్యంత ఖరీదైన చాక్లెట్‌ ఉంది. ఈ ఘనతతో గిన్నిస్‌ బుక్‌లోకి ఎక్కింది. ఐటిసి ప్రతినిధులు దీనిని ఆవిష్కరించారు. భారత్‌లోనే కాకుండా అంతర్జాతీయ స్థాయిలో రికార్డు సృష్టించినందుకు సంతోషంగా ఉందని ఐటిసి ఫుడ్‌ డివిజన్‌ చీఫ్‌ ఆపరేటింగ్‌ ఆఫీసర్‌ అనుజ్‌ రుస్తోగీ తెలిపారు.
తాజా తెలంగాణ వార్తల కోసం క్లిక్‌ చేయండి.. https://www.vaartha.com/telangana/